Den kinesiske mur

Den kinesiske mur (kinesisk: 万里长城; pinyin: Wànlǐ Chángchéng, «Den 10 000 li lange mur»; også 中国长城, Zhōngguó Chángchéng, «Den lange kinesiske mur»), også kjent som Den store mur, er et samlenavn på en rekke militære forsvarsmurer bygget av jord og stein i det nordlige Kina. Murene ble bygget i faser under flere forskjellige dynastier, fra 300-tallet f.Kr. fram til første del av 1600-tallet. Målinger som startet i 2007, har fastslått at muren med alle sin forgreninger har en samlet lengde på 21 196 kilometer. I 2005 innledet kinesiske myndigheter et ti år langt prosjekt for restaurering og bevaring av muren.
I 1932 gjentok eventyreren Robert Ripley en påstand fra 1893 om at muren er det eneste menneskelige byggverk som er synlig fra månen. Neil Armstrong bekreftet dette, men Geographical Magazine har siden påvist at det Armstrong så, var en skyformasjon.Byggingen av den første kinesiske mur tilskrives ofte Kinas første keiser Shi Huangdi, som på 200-tallet f.Kr. utvidet og knyttet sammen flere tidligere murer til en lang forsvarslinje (Qin Shi Huangdis store mur). Kina har gjennom historien vært utsatt for utallige angrep fra nomadiske befolkningsgrupper i nord. Keiseren beordret bygging av en sammenhengende mur fra øst til vest. Under ledelse av general Meng Tian ble 300 000 bønder, soldater og kriminelle satt i arbeid. Titusener døde i tiårsperioden da byggingen pågikk.
På begynnelsen av 1200-tallet rykket mongolene sørover under ledelse av Djengis Khan. I løpet av noen få år mistet mellom 35 og 50 millioner kinesiske bønder livet, og mongolene tok makten i det veldige riket.
Den kinesiske mur regnes som jordens største byggverk og ble reist under Ming-dynastiet, først under oppsyn av general Qi Jiguang, fra slutten av 1300-tallet til begynnelsen av 1600-tallet. Muren skulle beskytte Kina mot plyndringstokter av mongolske og tyrkiske stammer.
Ming-tidens mur var seks til ti meter høy, og der den er restaurert, har den gjerne denne høyden. Lange strekk av muren er nedslitt og forfallen, eller forsvunnet der den er brukt som steinbrudd. I dag er den fredet, og ble oppført på UNESCOs verdensarvliste i 1987.
West Bromwich Albion FC som i 1987 var det første profesjonelle fotballaget som fikk besøke Kina, ble tilbudt en omvisning på muren. De takket nei, for «har du sett én mur, har du sett alle.» Men den kinesiske mur er blant verdens mest besøkte turistattraksjoner. I en global avstemning som ble avsluttet 6. juli 2007, ble stedet utnevnt som ett av de moderne underverkene.
Flere godt restaurerte stykker av muren ligger nordvest og nord i byprovinsen Beijing, såpass nær selve byen at de lett kan besiktiges av turister på korte dagsutflukter. De mest besøkte partiene er ved Badaling og i noe mindre grad Simatai og Mutianyu.

		
		


== Referanser ==


== Se også ==

Verdensarven i Asia


== Litteratur ==
Folke Bergman: Archaeological Researches in Sinkiang. Especially the Lop-Nor Region. Reports...Publication 7. Stockholm 1939.
Torbjørn Færøvik: Midtens rike – En vandring i Kinas historie, Cappelen Damm, Oslo 2009, s. 41-49, ISBN 978-82-02-27269-2
Torbjørn Færøvik: "Et sted for virkelige menn", [1]
Sven Hedin, Folke Bergman: History of an Expedition in Asia 1927–1935. Part III: 1933–1935. Reports... Publication 25. Stockholm 1944.
Peter Hessler: «Walking the Wall»m i The New Yorker, 21. mai 2007, s. 56–65.
Julia Lovell: The Great Wall – China Against the World, 1000 BC-2000 AD. ISBN 1-84354-212-9
Luo Zewen o.a., og David Baker: The Great Wall. Maidenhead: McGraw-Hill Book Company (UK), 1981. ISBN 070707456
Jacquetta Megarry: Explore the Great Wall. ISBN 1-898481-17-2
John Man: The Great Wall: The Extraordinary History of China's Wonder of the World, London: Bantam Press ISBN 9780593055748
Carlos Rojas: The Great Wall: A Cultural History, Harvard University Press; 2010
Hans Wilm Schütte: Chinas Große Mauer. Die Wiederentdeckung eines Weltwunders. Orbis, München 2002. ISBN 3-572-01318-6
Arthur Waldron: The Great Wall of China – From History to Myth. ISBN 0-521-36518-X
Michael Yamashita og William Lindesay: The Great Wall — From Beginning to End. New York: Sterling, 2007. ISBN 978-1-4027-3160-0


== Eksterne lenker ==
Offisielt nettsted 
(en) Great Wall of China – kategori av bilder, video eller lyd på Commons 
(en) 长城 – galleri av bilder, video eller lyd på Commons 
Bilder av Den kinesiske mur i Simatai
Side om Den kinesiske mur
Bilder av Den kinesiske mur
Hiking langs Den kinesiske mur 
CBC.ca News: "Den kinesiske mur er usynlig fra verdensrommet
Snopes.com: Legenden om Den kinesiske mur
Side om Den kinesiske mur Arkivert 10. april 2006 hos Wayback Machine.
Kart over Den kinesiske mur